Езоп
Папагал и котка

Превод от старогръцки: Тодор Сарафов, 1967

chitanka.info

Един човек купил папагал и го оставил в къщата си да живее. А папагалът бил опитомен, та скочил и кацнал на огнището и оттам весело закрякал. Котката го видяла и го запитала кой е и откъде е дошъл.

А той й отговорил:

— Господарят току-що ме купи.

А котката му отвърнала:

— И ти, най-безсрамно от всички животни, още си нов и така викаш, докато на мен, която съм родена в тази къща, господарите не ми позволяват. Ако някога си позволя да направя това, те се разсърдват и ме изгонват навън. А папагалът отвърнал така:

— Я стой по-далеч от мен, господарке. Та господарите не се ядосват от моя глас, както от твоя.

Баснята е подходяща за проклетник, който хули и се старае да стовари вината върху другите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.